Hokimlar kengash raisligidan ketadi. Raislar deputatlar orasidan saylanadi

O‘zbekiston Konstitutsiyasiga o‘zgartish va qo‘shimchalar kiritish to‘g‘risidagi qonun loyihasiga ko‘ra, viloyatlar, tumanlar va shaharlarda ijro etuvchi va vakillik hokimiyati organlari bir-biridan ajratiladi.
Bu borada 99-, 100- va 101-moddalarga o‘zgartishlar kiritish ko‘zda tutilmoqda. Unga ko‘ra:
Loyihada mahalliy kengash raisini kim saylashi masalasi qisman ochiq qolgan. Ya’ni raisni kengash deputatlari o‘zaro ichki ovoz berish orqali saylaydimi yoki mahalliy deputatlik saylovlari vaqtida kengash raisi ham xalq tomonidan saylanadimi – bu masalaga yetarlicha aniqlik kiritilmagan.
“Xalq deputatlari kengashlari deputatlarining saylovi tartibi qonunda belgilanadi”, degan band kiritilgan qonun loyihasiga. Bundan kelib chiqadiki, mahalliy kengash raisini kim saylashi (deputatlarmi yoki bevosita aholi) masalasiga to‘g‘ridan to‘g‘ri Konstitutsiyada emas, tegishli qonunda to‘la oydinlik kiritiladi.
Ayni paytda bosh qomusning 117-moddasiga ham tuzatish kiritib, xalq deputatlari viloyat, tuman, shahar kengashlariga saylov o‘tkazish Markaziy saylov komissiyasining vakolatiga kiritilishi kutilmoqda. MSK vakolatlari doirasida “kengash raisi saylovi” degan tushuncha yo‘q.
Konstitutsiyada mahalliy kyengashlarning vakolatlarini quyidagicha belgilash taklif etilyapti:
Hokimlarning vakolatlari esa quyidagilar deb belgilanishi mumkin:
Konstitutsiyani o‘zgartirishga oid qonun loyihasi bugundan boshlab 10 kun jamoatchilik muhokamasida bo‘ladi. Kecha qonun loyihasini 1-o‘qishda ma’qullagan Qonunchilik palatasi barchani muhokamada faol bo‘lishga chaqirmoqda.